भाेपाल. दैनिक भास्कर के सहयोग से स्पोर्ट्स प्रमोटर ग्रुप, भोजपुर क्लब और एमपी स्पोर्ट्स क्लाइंबिंग एसोसिएशन की ओर से हो रहे इस फेस्टिवल में 25 से 27 दिसंबर तक क्लाइंबिंग, जिपलाइन, आर्चरी और टार्गेट शूटिंग, एयरो मॉडलिंग जैसी एडवेंचरस एक्टिविटीज़ होंगी।
मंकी मैन के नाम से मशहूर बैंगलुरु के ज्योति राज शुक्रवार को डीबी सिटी में करतब दिखाएंगे। आयोजन में वह दोपहर दो बजे डीबी सिटी की सात मंजिला ऊंची इमारत पर बिना सहारे के चढ़ेंगे। इसके लिए उन्होंने गुरुवार को ही बिल्डिंग का मुआयना किया और चढ़ने की प्लानिंग बनाई।
मंकी मैन के लिए यह कारनामा कोई नया नहीं है। उन्होंने इससे पहले देश की कई ऊंची इमारतों में कठिन चढ़ाइयां चढ़कर देश- विदेश में नाम कमाया है। ज्योति राज के मुताबिक उन्होंने अब तक हजार फीट ऊंचे वाॅटर फॉल की चढ़ाई बिना सहारे की थी। उनका सपना पांच हजार फीट की चढ़ाई करने का है। वह यह कारनामा दिखाने वाले विश्व के 6 लोगों में शामिल हैं। देश में इस तरह का करतब दिखाने वालों में वह इकलौते हैं। दो बजे से होने वाले कार्यक्रम में सात मंजिला इमारत पर बिना सहारे चढ़ेंगे मंकी मैन ज्योति राज।
bho_Deva hin_Deva hin_Deva